
	Migracijos patariamasis komitetas (Migration Advisory Committee) rekomendavo laikinai išlaikyti galimybę gauti darbo vizas 28 kvalifikuotoms profesijoms, kurioms nereikalingas aukštasis išsilavinimas, įskaitant elektrikus, suvirintojus, mūrininkus ir duomenų analitikus, siekiant spręsti darbo jėgos trūkumo problemą JK pramonės strategijai svarbiuose sektoriuose. Komitetas siūlo vizas iš pradžių išduoti 18 mėnesių laikotarpiui ir pažymi, kad daugelis sektorių kol kas nepateikė pakankamai pagrįstų planų, kaip didinti vietos darbuotojų rengimą, pritraukimą ir išlaikymą.

	24/07
	JK būsto statybų sektorius ir toliau patiria didelį finansinį spaudimą – biržoje kotiruojami būsto statytojai 2026 m. pirmąjį pusmetį paskelbė aštuonis įspėjimus dėl pelno, kuriuos lėmė silpna paklausa, augančios statybų sąnaudos ir griežtėjantis reguliavimas. Sektoriaus ekspertai perspėja, kad šios problemos gali apsunkinti Vyriausybės būsto statybos tikslų įgyvendinimą, o didėjančios sąnaudos ir planavimo procedūrų vilkinimas toliau lėtina naujų būstų statybą.

	Bendradarbiavimui MTEPI srityse aktuali informacija: mokslas (R&D), inovacijos, gyvybės mokslai

	01/07
	„Innovate UK“ ir Šveicarijos inovacijų agentūra „Innosuisse“ paskelbė bendrą ne mažesnės kaip 6 mln. svarų sterlingų (po 3 mln. svarų iš kiekvienos pusės) vertės finansavimo programą bendriems JK ir Šveicarijos MTEP projektams. Iniciatyva siekiama stiprinti dvišalį bendradarbiavimą puslaidininkių, gyvybės mokslų ir sintetinės biologijos (engineering biology) srityse bei skatinti naujų technologijų kūrimą ir komercializavimą.
	Funding competition UK-Switzerland CR&D Round 3

	09/07
	JK Vyriausybė pasiūlė 15 % sumažinti finansavimą trims pagrindiniams nacionaliniams mokslinių tyrimų centrams, įskaitant sinchrotroninių tyrimų centrą Diamond Light Source, siekdama sumažinti Mokslo ir technologijų infrastruktūros tarybos (Science and Technology Facilities Council, STFC) išlaidas. Pramonės atstovai perspėja, kad finansavimo mažinimas gali susilpninti JK mokslinių tyrimų pajėgumus, sumažinti paramą gyvybės mokslų ir pažangiųjų medžiagų sektoriams bei mažinti JK patrauklumą mokslinių tyrimų ir inovacijų investicijoms.
	Chemicals companies hit out at UK science funding cuts

	09/07
	Praėjus metams nuo Gyvybės mokslų sektoriaus plano (Life Sciences Sector Plan) paskelbimo, JK Vyriausybė pranešė pritraukusi daugiau kaip 3 mlrd. svarų sterlingų viešųjų ir privačių investicijų, įskaitant „AstraZeneca“ (300 mln. svarų), „Moderna“ (1 mlrd. svarų per 10 metų) ir „UCB“ (500 mln. svarų) investicijas. Strategija siekiama iki 2035 m. paversti JK pirmaujančiu gyvybės mokslų centru Europoje, skatinant mokslinius tyrimus ir eksperimentinę plėtrą (MTEP), pažangiąją gamybą bei sveikatos inovacijas. Vyriausybė taip pat pabrėžė JK ir JAV farmacijos susitarimo svarbą,  pagal jį mažiausiai trejus metus JK farmacijos ir medicinos technologijų eksportui į JAV nebus taikomi papildomi muitai, taip didinant investicinį tikrumą ir stiprinant sektoriaus tarptautinį konkurencingumą.
	UK US Pharmaceutical Deal 

	15/07
	Kembridžo universitetas įsteigė Bennett Innovation Lab, siekdamas paspartinti JK inžinerinių mokslinių tyrimų komercializavimą ir remti sparčiai augančius technologijų startuolius. Iniciatyva siekiama, pasitelkiant dirbtinį intelektą ir pažangiąją inžineriją, sutrumpinti naujų technologijų kūrimo laiką, o pagrindinėmis JK inovacijų ekosistemos stiprinimo prielaidomis įvardijamas didesnis augimo kapitalo prieinamumas, aktyvesnis valstybės vaidmuo ir palankesnė vizų politika tyrėjams bei verslininkams.
	The UK finally has a blueprint for innovation — now it must act on it

	16/07
	Kembridžo universitetas pristatė 14 mln. GBP vertės aukšto slėgio aerodinaminį tunelį, skirtą paspartinti aviacijos ir pažangiosios gamybos technologijų kūrimą. Projektu, kuriame fiziniai bandymai derinami su dirbtiniu intelektu, siekiama sutrumpinti naujų technologijų kūrimo laiką nuo kelerių metų iki kelių savaičių, stiprinti JK pažangiosios gamybos pajėgumus ir pritraukti rizikos kapitalo investicijas į aviacijos, gynybos bei energetikos sektorius.
	Cambridge university looks to boost UK manufacturing with pioneering wind tunnel

	27/07
	JK sustiprino mokslinių tyrimų ir inovacijų politiką, Farnboro aviacijos parodos metu pristatydama naujas iniciatyvas. Vyriausybė įsteigė Gynybos universitetų aljansą (Defence Universities Alliance), vienijantį 35 universitetus ir Gynybos ministeriją, siekiant stiprinti bendradarbiavimą kibernetinio saugumo, robotikos, aviacijos inžinerijos ir pažangiosios gamybos srityse. Ši iniciatyva yra 182 mln. svarų sterlingų vertės gynybos įgūdžių stiprinimo programos dalis. Tuo pat metu valstybė toliau didina viešąsias investicijas į inovacijas – British Business Bank, National Wealth Fund, Innovate UK ir UK Export Finance bendra finansavimo apimtis padidėjo iki 193 mlrd. svarų sterlingų, įskaitant investicijas į dirbtinio intelekto bendrovę „CuspAI“. Vyriausybė taip pat pertvarkė mokslo ir inovacijų valdymą, atsakomybę už šias sritis perkeldama į naują Verslo, inovacijų, mokslo ir prekybos departamentą, o dirbtinio intelekto politiką, į Ministrų kabinetą, taip pabrėždama, kad DI tampa vienu svarbiausių JK ekonomikos ir pramonės politikos prioritetų.
	The New Frontier - Your weekly science and innovation update - 27th July 2026

	28/07
	JK ir Ukraina stiprina mokslinį bendradarbiavimą per iniciatyvą „UK–Ukraine ResearchBridge“, kuria siekiama remti Ukrainos atstatymą plėtojant ilgalaikes mokslinių tyrimų ir inovacijų partnerystes. Daugiausia dėmesio skirta energetiniam atsparumui, gynybos inovacijoms, sveikatos technologijoms, švariajai energetikai ir tvariam atstatymui.
	The UK–Ukraine ResearchBridge: Accelerating Reconstruction through Science & Innovation

	22/07
	Ministras Pirmininkas Andy Burnham panaikino Mokslo, inovacijų ir technologijų departamentą (Department for Science, Innovation and Technology, DSIT), jo funkcijas paskirstydamas naujajam Verslo, inovacijų, mokslo ir prekybos departamentui (Department for Business, Innovation, Science and Trade, BIST), Skaitmeninių technologijų, kultūros, žiniasklaidos ir sporto departamentui (DCMS) bei Ministrų Kabineto biurui (Cabinet Office). Vyriausybė teigia, kad pertvarka padės geriau integruoti inovacijų ir dirbtinio intelekto politiką visoje valstybės valdymo sistemoje, tačiau technologijų sektoriaus atstovai perspėja, kad ji gali sulėtinti politikos įgyvendinimą ir susilpninti sektoriaus atstovavimą Vyriausybėje.
	The rise and fall of the UK’s tech department

	Energetika, transportas, aplinka ir klimato kaita, žaliosios technologijos, kibernetinis saugumas

	01/07
	Nuo 2019 m. JK namų ūkių elektros energijos vieneto kaina padidėjo 54 %, o pastovusis mokestis – 120 %. Nors didėjant atsinaujinančių energijos išteklių daliai (36,2 % elektros energijos pagaminama iš vėjo ir saulės, o 26,8 % – iš gamtinių dujų) didmeninės elektros kainos turėtų mažėti, analitikai perspėja, kad didėjančios investicijos į elektros tinklus, atsinaujinančios energetikos subsidijas ir tinklų modernizavimą greičiausiai neleis mažėti elektros sąskaitoms arba jos išliks panašaus lygio.
	Why Britain’s electricity prices risk remaining high

	02/07
	Lenkijos milijardieriaus Michało Sołowowo remiama bendrovė Synthos Green Energy (SGE) pateikė paraišką pagal JK Advanced Nuclear Framework programą įrengti 14 mažųjų modulinių branduolinių reaktorių (SMR) trijose vietose Jungtinėje Karalystėje. 35 mlrd. GBP vertės projekte numatyta diegti pažangiąją GE Vernova Hitachi reaktorių technologiją, kuri sukurtų 4,2 GW elektros gamybos pajėgumų ir prisidėtų prie inovacijų, privačių investicijų bei naujos kartos branduolinių technologijų komercinio diegimo JK.
	Polish tycoon backs Britain’s £35bn mini nuclear reactors plan

	06/07
	JK Vyriausybė peržiūri, ar iš žemės ūkio kultūrų pagaminti biodegalai turėtų būti įtraukti į tvariųjų aviacinių degalų (SAF) sistemą. Šis svarstymas sukėlė diskusijas dėl aviacijos dekarbonizacijos tikslų ir paramos JK pažangiųjų degalų pramonei – kritikai įspėja, kad toks sprendimas galėtų padidinti priklausomybę nuo importuojamų biodegalų ir susilpninti investicijas į iš atliekų bei sintetinius degalus gaminančią pramonę.
	UK ministers changed stance on biofuels after officials’ US lobbying tour

	20/07
	Nacionalinis energetikos sistemos operatorius (National Energy System Operator, NESO) vis dažniau moka namų ūkiams ir įmonėms už elektros vartojimo sumažinimą piko metu, siekdamas subalansuoti elektros tinklą augant atsinaujinančios energetikos gamybai. Nuo balandžio vidurio vartotojai elektros suvartojimą sumažino 4 739 MWh, t. y. daugiau nei dvigubai, palyginti su tuo pačiu 2025 m. laikotarpiu, o tai rodo didėjančią paklausos lankstumo svarbą JK pereinant prie mažo anglies dioksido kiekio energetikos sistemos.
	UK consumers paid to cut electricity use to help manage grid

	22/07
	Miatta Fahnbulleh paskyrimas JK energetikos sekretore rodo Vyriausybės įsipareigojimą tęsti švariosios energetikos ir net zero politiką. Nepaisant svarstymų dėl didesnės naftos ir dujų gavybos Šiaurės jūroje, Vyriausybė patvirtino, kad draudimas išduoti naujas žvalgybos licencijas išlieka galioti, kartu išlaikant dėmesį švariosios energetikos plėtrai ir energetinio saugumo stiprinimui.
	New UK energy secretary previously called for net zero target to be accelerated

	22/07
	JK Vyriausybė paskelbė, kad nuo 2027 m. sausio vienkartinių autobusų bilietų kaina visoje Anglijoje vieneriems metams bus apribota iki 2 svarų sterlingų. Daugiau kaip 400 mln. svarų sterlingų vertės priemone siekiama sumažinti viešojo transporto išlaidas milijonams gyventojų ir prisidėti prie gyvenimo išlaidų mažinimo.
	Andy Burnham launches £2 cap on bus fares in latest cost of living intervention

	29/07
	Klimato politika / Žalioji pramonės transformacija. JK įgyvendino kelias priemones, kuriomis stiprinama ilgalaikė šalies dekarbonizacijos sistema:
· Įsigaliojo septintasis 2038–2042 m. anglies dioksido biudžetas, kuriuo šio laikotarpio išmetamųjų šiltnamio efektą sukeliančių dujų kiekis apribojamas iki 535 mln. tonų CO₂ ekvivalento. Tai atitinka 87 proc. sumažinimą, palyginti su 1990 m. lygiu, o į tikslą taip pat įtraukiamos tarptautinės aviacijos ir laivybos emisijos. Vyriausybė dabar turės parengti įgyvendinimo planą, kuriame daugiausia dėmesio turėtų būti skiriama elektrifikacijai, mažo anglies dioksido kiekio degalams, anglies dioksido surinkimui ir saugojimui bei gamtiniais procesais grindžiamoms priemonėms.
· Nuo 2027 m. sausio 1 d. bus išplėsta Klimato kaitos susitarimų (Climate Change Agreements, CCA) sistema, į ją įtraukiant elektromobilių baterijų gamybą, mechaninį plastiko perdirbimą ir stipriųjų alkoholinių gėrimų pakavimą. Sistemoje dalyvaujančioms daug energijos vartojančioms įmonėms bus taikomas mažesnis Klimato kaitos mokestis (Climate Change Levy), jei jos įsipareigos didinti energijos vartojimo efektyvumą ir mažinti išmetamųjų teršalų kiekį.
· Tarptautinės aviacijos ir laivybos emisijos oficialiai įtrauktos į šeštąjį ir vėlesnius JK anglies dioksido biudžetus bei nacionalinį nulinio grynojo išmetamųjų teršalų balanso tikslą. Taip pat sugriežtinta Energy Savings Opportunity Scheme (ESOS) sistema, įpareigojant dideles organizacijas išsamiau atsiskaityti apie įgyvendintas energijos taupymo priemones.
· Vyriausybė paskelbė ilgalaikę žemės ūkio strategiją „Farming Roadmap 2050“, kuria siekiama stiprinti maisto saugumą, didinti sektoriaus konkurencingumą ir atsparumą klimato kaitai bei skatinti tvarų ūkininkavimą. Strategijoje numatytos priemonės vandens kokybei ir dirvožemio būklei gerinti, miškingumui didinti, durpynams atkurti ir biologinei įvairovei stiprinti. Nors dokumentas nėra teisiškai privalomas, jis formuos būsimą žemės ūkio ir aplinkos politiką.
	Environment | UK Regulatory Outlook July 2026

	03/08
	Pasikartojančios karščio bangos ir sausros smarkiai sumažino žemės ūkio derlių JK, todėl dalis ūkininkų atsisako maisto gamybos arba plečia kitą komercinę veiklą. Nacionalinė ūkininkų sąjunga (NFU) įspėjo, kad ekstremaliems orams tęsiantis gali mažėti vidaus maisto gamyba ir didėti rizika JK maisto saugumui.
	Heatwave forces farmers to abandon crops as harvests fail

	Startuoliai, fintech, informacinės ir ryšių technologijos, inžinerija ir kt. technologijos

	
	Sparčiausiai augančios technologijų įmonės JK
	Sunday Times 100 Tech 2026

	30/06
	Financial Conduct Authority (FCA) pristatė pirmąją išsamią JK kriptoturto reguliavimo sistemą, kartu sušvelnindama siūlytus kapitalo ir informacijos atskleidimo reikalavimus. Atsižvelgdama į sektoriaus pastabas, FCA sumažino kapitalo reikalavimus stabiliųjų kriptovaliutų (stablecoins) emitentams ir prekybos kriptoturtu įmonėms. Naująja reguliavimo sistema siekiama didinti vartotojų pasitikėjimą ir kartu skatinti JK skaitmeninio turto sektoriaus plėtrą.
	UK regulator waters down landmark crypto rules

	02/07
	Naujoji JK Vyriausybė rengia naują dirbtinio intelekto (DI) strategiją, kuria siekiama mažinti priklausomybę nuo JAV technologijų bendrovių, stiprinti JK technologinį suverenitetą, remti vietos įmones ir užtikrinti didesnę strategiškai svarbios DI infrastruktūros, įskaitant duomenų centrus, vidaus kontrolę bei nuosavybę. Taip pat numatoma peržiūrėti AI Growth Zones iniciatyvą ir užtikrinti, kad DI plėtra kurtų didesnę ekonominę naudą regionams bei JK darbuotojams.
	Andy Burnham’s team looks to revamp UK’s AI strategy

	15/07
	JK bendrovė „Vertical Aerospace“ sėkmingai atliko elektrinio vertikalaus kilimo ir tūpimo (eVTOL) orlaivio bandomąjį skrydį su pilnu perėjimu iš vertikalaus į horizontalų skrydį ir tapo viena iš nedaugelio pasaulio bendrovių, pademonstravusių tokią technologiją. Bendrovė siekia orlaivį sertifikuoti iki 2028 m. ir ragina JK Vyriausybę remti baterijų gamyklos statybą, siekiant stiprinti šalies pozicijas pažangiosios aviacijos ir švariųjų technologijų srityse.
	Britain’s electric air taxi contender needs more power

	22/07
	2026 m. pirmąjį pusmetį JK finansinių technologijų bendrovės pritraukė 1,1 mlrd. svarų sterlingų investicijų – 35 proc. mažiau nei ankstesnį pusmetį. Investicijų mažėjimą daugiausia lėmė sumažėjęs vėlyvosios plėtros stadijos finansavimas, tačiau ankstyvosios stadijos ir pradinės investicijos išliko atsparios. Tai rodo, kad investuotojų pasitikėjimas ankstyvosios plėtros įmonėmis išlieka stiprus, nors didesnių bendrovių finansavimo sąlygos tapo atsargesnės.
	UK fintech funding cools to £1.1bn in H1 2026

	26/07
	Farnborough tarptautinėje aviacijos parodoje išryškėjo augantis JK vaidmuo kaip gynybos technologijų investicijų centro – pasaulio gynybos bendrovės šiemet į gynybos technologijų startuolius investavo rekordinę 4,1 mlrd. JAV dolerių sumą. JK gynybos bendrovė „BAE Systems“ taip pat paskelbė apie naujas investicijas į Europos gynybos inovacijų fondus, atspindinčias spartėjantį perėjimą prie bepiločių, autonominių ir dirbtiniu intelektu grindžiamų karinių technologijų.
	Defence giants provide record backing for military start-ups

	28/07
	Finansinio elgesio priežiūros tarnybos (FCA) užsakymu parengtoje nepriklausomoje apžvalgoje teigiama, kad daugiau kaip 10 mln. JK gyventojų artimiausiais metais galėtų patikėti savo finansų valdymą dirbtinio intelekto agentams. Apžvalgoje rekomenduojama modernizuoti finansų sektoriaus reguliavimą ir priežiūrą, siekiant sudaryti sąlygas DI pagrįstų finansinių paslaugų plėtrai, kartu stiprinant apsaugą nuo sukčiavimo, kibernetinių grėsmių ir žalos vartotojams.
	AI money managers loom for 10 million UK adults

	30/07
	Po JK Konkurencijos ir rinkų institucijos (CMA) patvirtinimo „eBay“ užbaigė 1,2 mlrd. JAV dolerių vertės Londone įsikūrusios naudotų prekių prekybos platformos „Depop“ įsigijimą, stiprindama savo pozicijas sparčiai augančioje pakartotinės prekybos (recommerce) rinkoje.
	eBay Acquired Depop

	30/07
	„Scottish Water“ pasirinko BT įgyvendinti integruotą tinklų ir kibernetinio saugumo sprendimą pagal 130 mln. svarų sterlingų vertės skaitmeninės transformacijos programą. Projektu siekiama modernizuoti ryšių infrastruktūrą ir stiprinti Škotijos svarbiausios vandens tiekimo infrastruktūros kibernetinį atsparumą.
	July 2026 – Contracts, frameworks and market moves

	30/07
	Mokslininkai perspėjo, kad planuojamas valstybės finansavimo nutraukimas Jodrell Bank observatorijos Lovell teleskopui gali susilpninti JK gebėjimus stebėti palydovus ir kosmoso saugumo grėsmes. Tyrėjų teigimu, teleskopas tapo strategiškai svarbiu nacionaliniu objektu, galinčiu itin tiksliai sekti karinius palydovus ir stiprinti JK kosmoso situacijos stebėsenos pajėgumus.
	Jodrell Bank funding cut ‘threatens Britain’s space defences’

	03/08
	„Apple“ pateikė naują teisinį skundą dėl JK Vyriausybės reikalavimo suteikti prieigą prie užšifruotų „iCloud“ duomenų pagal Tyrimo įgaliojimų įstatymą (Investigatory Powers Act). Byla atspindi besitęsiančią įtampą tarp skaitmeninio privatumo, kibernetinio saugumo ir teisėsaugos poreikių bei gali turėti įtakos būsimam užšifruotų skaitmeninių paslaugų reguliavimui JK.
	Apple launches legal challenge to UK attempt to access encrypted user data

	Gynybos pramonė

	08/07
	Dvylika NATO sąjungininkių, įskaitant JK, paskelbė apie daugiau kaip 37 mlrd. svarų sterlingų vertės bendrą tolimojo nuotolio tiksliųjų raketų kūrimo programą. JK vadovaujama iniciatyva siekiama stiprinti Europos gynybos pajėgumus, skatinti bendradarbiavimą gynybos pramonės srityje ir didinti NATO atgrasymo pajėgumus Rusijos atžvilgiu.
	Nato allies announce £37bn for new missile project

	16/07
	JK pristatė naują bepiločių kovinių orlaivių programą „Storm Fighter“, skirtą plėtoti Karališkųjų oro pajėgų (RAF) šeštosios kartos oro kovos pajėgumus. Gynybos ministras Luke Pollard paskelbė, kad programa apims mažiausiai du naujus bepiločių orlaivių tipus,  „Storm Chrome“, skirtą elektroninei kovai ir priešo radarų trikdymui, bei „Storm Fire“, vienkartinio panaudojimo smogiamąjį droną, galintį smogti taikiniams iki 1 600 km atstumu. Programai numatyta skirti 300 mln. svarų, o pirmąjį demonstracinį skrydį planuojama atlikti iki 2030 m. Programa turėtų sustiprinti JK gynybos pramonę, didinti eksporto potencialą ir integruoti bepiločius orlaivius į būsimas oro kovos operacijas kartu su pilotuojamais naikintuvais.
	Storm Fighter: UK christens drone wingman program, unveils new designs

	20/07
	JAV gynybos technologijų bendrovė Anduril pristatė autonominį kovinį droną Thunder, sukurtą bendradarbiaujant su Archer Aviation ir JK bendrove GKN Aerospace. Sistema dalyvauja JK Gynybos ministerijos Project Nyx programoje, kuria siekiama sukurti kartu su Apache sraigtasparniais veikiančius bepiločius orlaivius. Jei projektas būtų pasirinktas, Anduril planuoja šiuos dronus gaminti Jungtinėje Karalystėje, taip stiprindama šalies gynybos pramonę ir eksporto potencialą.
	Anduril launches helicopter strike drone

	25/07
	JK investuos iki 400 mln. svarų į naujus „Tekever AR5“ žvalgybinius bepiločius orlaivius, pakeisiančius pasenusią „Watchkeeper“ sistemą. Iki 2029 m. planuojama pristatyti iki 24 orlaivių. Dronai bus gaminami Svindone, o investicija sustiprins JK gynybos pramonės pajėgumus ir sukurs šimtus darbo vietų.
	Fleet of spy drones to equip British soldiers and back jobs in South West England and Wales

	30/07
	„BAE Systems“ padidino 2026 m. pelno prognozę po to, kai pirmojo pusmečio veiklos pelnas išaugo 11 proc., o augančios gynybos išlaidos JAV ir Europoje toliau didino bendrovės produkcijos paklausą. Bendrovė taip pat gavo kitą 5,9 mlrd. svarų sterlingų vertės „Dreadnought“ branduolinių povandeninių laivų programos sutarties etapą, atspindintį tęstines JK investicijas į gynybos pramonę.

	2025 m. Jungtinės Karalystės aviacijos, gynybos, saugumo ir kosmoso sektoriai sugeneravo 109,9 mlrd. GBP apyvartą, 46,8 mlrd. GBP pridėtinę vertę, 50 mlrd. GBP eksporto ir tiesiogiai įdarbino 468 500 žmonių. Per pastarąjį dešimtmetį šių sektorių pridėtinė vertė išaugo 65 %, apyvarta – 68 %, eksportas – 68 %, o darbo našumas siekė 99,9 tūkst. GBP vienam darbuotojui, t. y. 24 % daugiau nei JK vidurkis.
	ADS Facts & Figures 2026

	10/07
	Finansų reguliavimas. JK iždas paskelbė „Microsoft“, „Google“, „Amazon“ ir „Oracle“ kritiniais finansų sektoriaus paslaugų teikėjais. Bendrovės, teikiančios apie 73 % JK finansų įstaigų naudojamų nuotolinių kompiuterinių išteklių, pirmą kartą bus tiesiogiai prižiūrimos Anglijos banko ir FCA, siekiant stiprinti finansų sistemos operacinį atsparumą.
	Financial Times – UK financial regulation of critical cloud providers

	10/7
	JK ir ES gynybos bendradarbiavimas. Tikimasi, kad UK prisijungs prie 60 mlrd. eurų vertės ES gynybos paskolų programos Ukrainai. Tai suteiktų JK gynybos įmonėms daugiau galimybių dalyvauti ES finansuojamuose gynybos pirkimuose ir sustiprintų po „Brexit“ plėtojamą JK ir ES bendradarbiavimą gynybos srityje. 
	Financial Times – UK–EU defence cooperation

	13/07
	JK ir Šveicarija pasirašė prekybos susitarimą, kuriuo siekiama stiprinti prekybą paslaugomis. Pagal susitarimą specialistai galės dirbti kitoje šalyje be vizos iki 90 dienų per metus, o įmonėms bus supaprastintas ilgalaikis darbuotojų perkėlimas.
	Financial Times – UK–Switzerland services trade deal

	14/07
	JK 10 metų vyriausybės obligacijų pajamingumas trumpam pakilo iki 5,05 %, aukščiausio lygio nuo gegužės, dėl išaugusių naftos kainų ir geopolitinės įtampos. Didesni skolinimosi kaštai dar labiau apsunkino naujosios Vyriausybės fiskalinę padėtį ir padidino spaudimą viešiesiems finansams.
	Financial Times – UK gilt yields rise above 5%

	15/07
	EBPO perspėjo, kad naujoji Vyriausybė paveldės ribotą fiskalinę erdvę. Organizacijos vertinimu, jei prireiktų papildomų pajamų, PVM bazės plėtimas ekonomikai būtų mažiau žalingas nei tolesnis nacionalinio draudimo įmokų didinimas, taip pat rekomenduota peržiūrėti Triple Lock sistemą.
	Financial Times – OECD on UK fiscal policy and VAT

	16/07
	JK BVP gegužę padidėjo 0,1 %, po 0,1 % nuosmukio balandį, o per tris mėnesius iki gegužės ekonomika išaugo 0,7 %. Augimą daugiausia skatino paslaugų sektorius, tačiau gamybos ir statybų sektoriai išliko silpni.
	The Times – UK economy returns to growth

	16/07
	JK Vyriausybė nacionalizavo „British Steel“ po žlugusių derybų su Kinijos kompanija „Jingye“, siekdama išsaugoti vietinę plieno gamybą, apsaugoti strategiškai svarbias tiekimo grandines ir užtikrinti svarbiausių pramonės sektorių aprūpinimą. Šis sprendimas yra 2,5 mlrd. svarų sterlingų vertės strategijos dalis, kuria siekiama modernizuoti JK plieno pramonę ir mažinti priklausomybę nuo importo.
	The Times – British Steel nationalisation

	17/07
	Andy Burnham Vyriausybė perėmė sudėtingą viešųjų finansų padėtį, kurią apsunkina 4,7 mlrd. svarų sterlingų finansavimo trūkumas gynybos investicijų plane. Vienais pirmųjų Vyriausybės prioritetų taps gerovės sistemos reforma ir sprendimai dėl viešųjų išlaidų finansavimo.
	Financial Times – Public financial institutions and infrastructure investment

	19/07
	Pramonės atstovai perspėjo, kad pagal JK ir Indijos laisvosios prekybos susitarimą padidintos bemuitės cinkuoto plieno importo kvotos gali susilpninti JK plieno gamintojų, ypač „Tata Steel UK“, konkurencingumą. 
	Financial Times – UK–India steel trade concessions

	20/07
	„Resolution Foundation“ vertinimu, Vyriausybė per artimiausius penkerius metus galėtų papildomai mobilizuoti 16 mlrd. svarų sterlingų investicijoms į infrastruktūrą, aktyviau pasitelkdama viešąsias finansų institucijas ir nepažeisdama fiskalinių taisyklių. Vyriausybės teigimu, šių institucijų finansavimo pajėgumai jau padidinti daugiau nei dvigubai – iki 199 mlrd. svarų sterlingų, siekiant skatinti verslo investicijas, infrastruktūros plėtrą ir ekonomikos augimą.
	Financial Times – Public financial institutions and infrastructure investment

	21/07
	Londono vertybinių popierių birža (London Stock Exchange, LSE) paskelbė, kad 2027 m. pirmąjį pusmetį planuoja pradėti visą parą veikiančią prekybą, iš pradžių apimančią biržoje prekiaujamus produktus (ETP). Šia iniciatyva siekiama stiprinti Londono, kaip tarptautinio finansų centro, konkurencingumą, pritraukti daugiau mažmeninių investuotojų ir reaguoti į augančią konkurenciją iš kriptoturto platformų bei kitų pasaulio biržų, siūlančių ilgesnes prekybos valandas.
	London Stock Exchange plans to launch round-the-clock trading next year

	21/07
	Kancleris Johnas Healey perėmė sudėtingą fiskalinę padėtį – augančios išlaidos gynybai, pragyvenimo išlaidų mažinimo priemonėms ir didesni skolinimosi kaštai riboja Vyriausybės fiskalinę erdvę. Vyriausybė dar kartą patvirtino įsipareigojimą laikytis galiojančių fiskalinių taisyklių ir paskelbė apie 850 mln. svarų sterlingų vertės priemonių paketą, skirtą sumažinti namų ūkių išlaidas elektrai.
	UK fiscal challenges facing the new Chancellor

	21/07
	ONS duomenimis, balandžio–gegužės mėn. darbo vietų skaičius padidėjo tik 3 tūkst., privataus sektoriaus darbo užmokestis per metus augo 2,9 %, o 18–24 metų jaunimo nedarbas padidėjo iki 14,8 %, o tai rodo išliekantį darbo rinkos silpnumą.
	UK labour market weakens

	22/07
	Metinė infliacija JK birželį sumažėjo iki 2,6 %, palyginti su 2,8 % gegužę, ir pasiekė žemiausią lygį per 15 mėnesių, daugiausia dėl sumažėjusių degalų, maisto produktų ir drabužių kainų.
	Fiscal flexibility for infrastructure investment

	26/07
	Gynybos sekretorius Wesas Streetingas patvirtino, kad visiškas Gynybos investicijų plano finansavimas išlieka vienu svarbiausių Vyriausybės prioritetų, nors planui vis dar trūksta 4,7 mlrd. svarų sterlingų. Sprendimus dėl tolesnio gynybos finansavimo priims kancleris Johnas Healey.
	UK defence funding commitments

	27/07
	„Lloyds Banking Group“ apklausa parodė, kad 47 % JK įmonių per artimiausius 12 mėnesių planuoja didinti investicijas, o tik 7 % ketina jas mažinti. Daugiausia investicijų planuojama skirti technologijoms ir dirbtinio intelekto infrastruktūrai, tačiau pagrindinėmis kliūtimis išlieka didėjančios veiklos sąnaudos, energijos kainos ir geopolitinis neapibrėžtumas.
	UK business investment intentions

	27/07
	Didžiausi JK pensijų fondų valdytojai susitarė išnagrinėti galimybę steigti daugiau kaip 1 mlrd. svarų sterlingų vertės UK Scale-up Fund, kuris investuotų į sparčiai augančias JK mokslo ir technologijų įmones. Iniciatyvą remia British Business Bank, siekiant paskatinti inovacijas ir ilgalaikį ekonomikos augimą.
	Pension funds to support UK scale-ups

	27/07
	„EY Item Club“ prognozuoja, kad JK ekonomika 2026 m. augs 0,9 %, o 2027 m. – 0,7 %, daugiausia dėl išaugusių energijos kainų. Taip pat tikimasi, kad infliacija vėliau šiais metais pasieks 3,5 %, o tai sumažins Vyriausybės fiskalinę erdvę ir sustiprins lūkesčius, kad Bank of England iki metų pabaigos nekeis bazinės palūkanų normos.
	UK economic outlook

	27/07
	Vyriausybė patvirtino, kad artimiausiame biudžete nesvarsto pakeisti council tax ir stamp duty nauju nekilnojamojo turto mokesčiu, taip suteikdama daugiau aiškumo dėl artimiausio laikotarpio nekilnojamojo turto apmokestinimo politikos.
	UK property tax policy

	27/07
	Vyriausybė pristatė pirmąjį gerovės sistemos reformos etapą, kuriuo siekiama didinti jaunimo užimtumą, glaudžiau susiejant mokyklų programas su darbo rinkos poreikiais, stiprinant profesinį rengimą ir palengvinant jaunimo perėjimą iš švietimo sistemos į darbo rinką.
	Youth employment and welfare reform

	29/07
	Nacionalinis ekonominių ir socialinių tyrimų institutas (NIESR) perspėjo, kad dėl didesnės infliacijos dabartinių Vyriausybės išlaidų planų perkamoji galia iki dešimtmečio pabaigos gali sumažėti apie 24 mlrd. svarų sterlingų. Instituto vertinimu, kancleriui Johnui Healey gali tekti ieškoti papildomų pajamų arba mažinti išlaidas, siekiant laikytis fiskalinių taisyklių.
	UK public spending and inflation

	30/07
	„Financial Times“ analizėje pažymima, kad Vyriausybė siekia aktyviau pasitelkti National Wealth Fund ir kitas viešąsias finansų institucijas, siekdama pritraukti daugiau privataus kapitalo į infrastruktūros, būsto ir verslo projektus, kartu laikydamasi fiskalinių taisyklių. Taip pat svarstoma stiprinti šių institucijų bendradarbiavimą su regionų merais, siekiant skatinti vietos investicijas.
	Public financial institutions (PuFins)

	30/07
	Bank of England paliko bazinę palūkanų normą 3,75 %. Bankas prognozuoja, kad infliacija viršys 2 % tikslą iki 2027 m. pabaigos, o tolesni sprendimai dėl palūkanų normų priklausys nuo energijos kainų raidos. Finansų rinkos sumažino rugsėjo mėn. palūkanų normų didinimo tikimybę iki 40 %.
	Bank of England interest rate decision

	31/07
	Vyriausybė paskelbė apie reikšmingą Anglijos fiskalinės decentralizacijos reformą, nuo 2028 m. merijos galės pasilikti dalį jų teritorijoje surenkamo gyventojų pajamų mokesčio pajamų, o nuo 2027 m. - visas vietoje surenkamas business rates pajamas. Reforma siekiama sustiprinti savivaldos finansinį savarankiškumą, skatinti investicijas į infrastruktūrą ir suteikti daugiau įgaliojimų būsto, teritorijų planavimo, transporto, profesinio mokymo bei užimtumo srityse.
	Fiscal devolution in England

	31/07
	Kancleris Johnas Healey pareiškė, kad spalio 28 d. pristatomas pirmasis jo biudžetas bus rengiamas laikantis leiboristų fiskalinių taisyklių ir numatys didesnį fiskalinį rezervą. Tačiau dėl didesnių skolinimosi kaštų, infliacijos ir lėtesnio ekonomikos augimo tikimasi, kad Vyriausybės fiskalinė erdvė bus gerokai mažesnė nei kovą prognozuoti 23,6 mlrd. svarų sterlingų.

	Portugal launches reform to liberalise rental market, speed evictions (Reuters)

	20/07
	Europos Komisija ir Portugalija dar kartą patvirtino įsipareigojimą stiprinti Europos mokslinių tyrimų ir inovacijų ekosistemą. Vizito Portugalijoje metu už startuolius, mokslinius tyrimus ir inovacijas atsakinga Europos Komisijos narė Ekaterina Zaharieva pabrėžė, kad Portugalija pagal programą „Horizon Europe“ jau pritraukė 1,3 mlrd. eurų finansavimą. Taip pat aptartos naujos ES iniciatyvos, kuriomis siekiama sudaryti palankesnes sąlygas startuolių plėtrai ir gerinti jų galimybes pritraukti investicijų. Vizito metu taip pat akcentuota Lisabonos, kaip technologijų centro, plėtra – „Unicorn Factory Lisbon“ šiuo metu remia 17 vienaragių įmonių, o „Beato Innovation District“ toliau stiprina Portugalijos startuolių ir inovacijų ekosistemą.
	EU and Portugal are joining together to keep tech talent in Europe

	27/07
	Portugalijoje įsigaliojo pirmasis Lobizmo įstatymas, kuriuo įsteigiamas viešas lobistinės veiklos registras, apimantis prezidentūrą, parlamentą, Portugalijos centrinį banką ir vietos valdžios institucijas. Vyriausybė teigia, kad reforma siekiama didinti sprendimų priėmimo skaidrumą po pastarųjų metų politinių skandalų, tačiau „Transparency International Portugal“ vertinimu, naujasis reguliavimas nėra pakankamai griežtas.
	Portugal’s first lobbying law faces immediate test

	31/ 07
	Europos Komisija paskelbė kvietimą teikti paraiškas septynioms dirbtinio intelekto gigagamykloms (AI gigafactories), kurių bendra vertė gali siekti iki 30 mlrd. eurų. Portugalija kartu su Ispanija siekia įgyvendinti bendrą projektą ir įsipareigojo skirti 200 mln. eurų didelio našumo skaičiavimo infrastruktūrai, siekdama stiprinti šalies dirbtinio intelekto pajėgumus bei pritraukti investicijų ir talentų.
	Innovation / Artificial Intelligence

	03/08
	Portugalijos valstybės skola, apskaičiuojama pagal Mastrichto kriterijus, 2026 m. antrąjį ketvirtį padidėjo iki 92,9 proc. BVP, palyginti su 91,0 proc. BVP pirmąjį ketvirtį, pranešė Portugalijos centrinis bankas. Skolos augimą daugiausia lėmė didesnė ilgalaikių valstybės obligacijų emisija.
	Public Finances 

	20/05
	2026 m. gegužės 20 d. – Omano ekonomikos apžvalga
· Omano biudžeto deficitas 2026 m. pirmąjį ketvirtį sumažėjo 81,6 %, iki vos 25 mln. Omano rialų (65 mln. JAV dolerių). 
· Pajamos iš naftos, dujų ir kitų ekonomikos sektorių augo, todėl analitikai prognozuoja, kad 2026 m. šalis pasieks maždaug 4,2 % BVP biudžeto perteklių. 
· Valstybės skola išliko stabili – apie 34 % BVP. Tikimasi, kad iki metų pabaigos sumažės iki 32–33 % BVP. 
· Vyriausybės išlaidos per metus padidėjo 8,6 %, o investicijos į infrastruktūrą ir plėtros projektus išaugo daugiau nei 30 %. 
· Turizmo sektorius susiduria su sunkumais. Kovo mėn. lankytojų skaičius sumažėjo 5,2 %, o užsieniečių nakvynių viešbučiuose – 29,3 %. 
· Infliacija balandį pakilo iki 3,2 %, daugiausia dėl augančių maisto ir transporto kainų. 
	

	29/06
	Omanas ir Prancūzija sultono Haithamo bin Tariko valstybinio vizito Paryžiuje metu pasirašė 12 susitarimų, memorandumų ir ketinimų deklaracijų, skirtų stiprinti bendradarbiavimą investicijų, transporto ir logistikos, atsinaujinančios energetikos bei inovacijų srityse. Tarp svarbiausių iniciatyvų – Maskato metro projektas, 500 MW saulės elektrinės statyba, uostų infrastruktūros plėtra ir partnerystė, skirta padėti Omano startuoliams plėstis į Prancūzijos ir Europos rinkas. Abi šalys taip pat pabrėžė laivybos laisvės Hormūzo sąsiauryje svarbą ir susitarė stiprinti bendradarbiavimą siekiant užtikrinti regiono stabilumą bei saugias tarptautines jūrų transporto jungtis.
	Investicijos / Ekonominis bendradarbiavimas

France, Oman Stress Importance of Freedom of Navigation in Hormuz Strait

	05/07
	Indijos ambasadorius Omane pareiškė, kad Indijos ir Omano Išsamus ekonominės partnerystės susitarimas (Comprehensive Economic Partnership Agreement, CEPA), įsigaliojęs birželio 1 d., pagerins patekimą į rinką, skatins investicijas ir stiprins dvišalį komercinį bendradarbiavimą. Susitarimas jau rodo pirmuosius rezultatus – pagal CEPA sistemą į Omaną įvykdytas pirmasis bemuitis Indijos prekių eksportas, o abiejų šalių verslo bendruomenės tikisi, kad susitarimas atvers naujų galimybių prekybai, investicijoms ir verslo plėtrai.
	CEPA opens new trade chapter, says Indian Ambassador Pise

	14/07
	Omano naftos perdirbimo produktų gamyba iki 2026 m. gegužės pabaigos sumažėjo 6,8 % ir siekė 89,9 mln. barelių, palyginti su tuo pačiu 2025 m. laikotarpiu. Daugumos produktų, įskaitant benziną, dyzeliną ir suskystintas naftos dujas (LPG), gamyba bei pardavimai mažėjo, tačiau reaktyvinių degalų ir naftos pirminio distiliavimo benzino (naphtha) gamyba augo, o kai kurių produktų eksportas, nepaisant silpnesnės vidaus paklausos, taip pat padidėjo.
	Oman’s total refinery products output reaches 89.9mn barrels by end of May 2026 (Times of Oman)

	18/07
	Omanas dalyvavo ASEAN Draugystės ir bendradarbiavimo sutarties (Treaty of Amity and Cooperation, TAC) ministrų susitikime Maniloje, siekdamas stiprinti ekonominę partnerystę su Pietryčių Azijos valstybėmis. Susitikime daugiausia dėmesio skirta bendradarbiavimui logistikos, jūrų transporto, energetikos ir žaliojo vandenilio, skaitmeninės transformacijos bei pažangiosios gamybos srityse, taip prisidedant prie Oman Vision 2040 tikslų įgyvendinimo ir stiprinant Omano, kaip prekybos ir logistikos centro, jungiančio ASEAN, Persijos įlankos regioną ir Afriką, pozicijas.
	Oman to participate in ministerial meeting marking 50th anniversary of ASEAN-TAC

	19/07
	Omanas, įgyvendindamas Oman Vision 2040, siekia plėsti bepiločių orlaivių sistemų (Unmanned Aerial Systems, UAS) naudojimą saugumo, žemės ūkio, infrastruktūros, naftos ir dujų bei ekstremaliųjų situacijų valdymo srityse. Vyriausybės surengtame seminare nustatytos prioritetinės UAS taikymo sritys – sienų stebėsena, tikslioji žemdirbystė, aplinkos stebėsena, infrastruktūros ir vamzdynų patikra, teritorijų kartografavimas bei technologijų perdavimas, siekiant skatinti inovacijas ir ekonomikos diversifikaciją.
	Oman explores drone tech for agricultural security 

	20/07
	Omanas pradėjo naują dirbtinio intelekto plėtros etapą – nuo bandomųjų projektų pereinama prie plataus masto diegimo nacionaliniu lygmeniu. Nacionaline dirbtinio intelekto ir pažangiųjų skaitmeninių technologijų programa siekiama spartinti DI taikymą įvairiuose ekonomikos sektoriuose, skatinti startuolių plėtrą, pritraukti investicijas ir stiprinti skaitmeninę infrastruktūrą, įskaitant duomenų centrus ir debesų kompiuterijos sprendimus.
	Oman advances AI ambition 

	21/07
	Omanas ir Europos Sąjunga (ES) pasirašė susitarimą dėl ES diplomatinės atstovybės įsteigimo Maskate, taip sukurdami nuolatinį institucinį pagrindą dvišaliam bendradarbiavimui stiprinti. Atstovybė sudarys sąlygas plėsti bendradarbiavimą technologijų, energetikos, logistikos, bankininkystės, svarbiųjų naudingųjų iškasenų, infrastruktūros, maisto ir vandens bei energetinio ir jūrų saugumo srityse, taip pat stiprins politinį dialogą ir ekonominius ryšius.
	Oman, EU sign agreement to establish diplomatic mission in Muscat:

	26/07
	Omano Energetikos ir naudingųjų iškasenų ministerija pranešė, kad toliau plės naftos, gamtinių dujų ir naudingųjų iškasenų žvalgybos bei gavybos koncesijų plotus, įskaitant jūrines teritorijas, siekdama didinti šalies konkurencingumą, pritraukti aukštos kokybės investicijas, stiprinti tarptautines partnerystes ir skatinti atsinaujinančios energetikos bei žaliojo vandenilio projektų plėtrą. Ministerija taip pat pabrėžė būtinybę aiškiau komunikuoti visuomenei sektoriaus kuriamą ekonominę ir socialinę vertę.
	Energy sector urged to demonstrate impact, not just announce projects

	26/07
	Omanas priėmė naują Vertybinių popierių įstatymo įgyvendinimo reglamentą, kuriuo siekiama modernizuoti kapitalo rinkos reguliavimo sistemą ir stiprinti finansų sektoriaus konkurencingumą. Reforma skatina finansinių technologijų (fintech), inovatyvių finansinių priemonių ir investicinės bankininkystės plėtrą, siekiant pritraukti vietos ir užsienio investicijas, didinti investuotojų pasitikėjimą ir prisidėti prie Oman Vision 2040 tikslų įgyvendinimo.
	Oman adopts new securities law to strengthen capital market

	27/07
	Nyderlandų švariosios energetikos bendrovė EcoLog pranešė, kad derybos su Omano partneriais dėl skystojo žaliojo vandenilio eksporto į Nyderlandus pereina į komercinių sutarčių etapą. Projektas, kuriuo siekiama sujungti Omano žaliojo vandenilio gamybą su Europos pramonės vartotojais per Nyderlandų uostus, sustiprintų Omano pozicijas kaip būsimos žaliosios energijos eksportuotojos Europai.
	Oman key partner in Europe’s liquid hydrogen ambitions: EcoLog

